|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2025. február 17 - ei rendes**

**ülésére**

|  |  |
| --- | --- |
| **Tárgy:** | Bihari János Kulturális Egyesület szakmai beszámolójának elfogadása |

**Készítette:**

Molnár-Csomós Ilona

művelődési és intézményi referens

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata a Képviselő-testület 409/2018. (XII.21.) határozata értelmében közművelődési megállapodást kötött a Bihari János Kulturális Egyesülettel, amely a Képviselő-testület 779/2021. (XII.15.) határozata alapján 2024. december 31-éig meghosszabbításra került, évi 4.210.000,- Ft-ban megállapított támogatási összeggel. Az éves támogatási összeg a Képviselő-testület 113/2024. (IV.24.) határozata alapján 4.210.000,- Ft-ról 6.000.000,- Ft-ra emelkedett, továbbá a megállapodás hatálya 2034. december 31. napjára módosult.

A megállapodás keretében az Egyesület a következő feladatokat vállalja:

1. *néptánc oktatást biztosít az Erzsébetvárosi Bóbita Óvodában, az Erzsébetvárosi Magonc Óvodában, a Budapest VII. Kerületi Baross Gábor Általános Iskolában, valamint az Erzsébetvárosi Kéttannyelvű Általános Iskola, Szakgimnázium Szakközépiskolában, adott nevelési-, illetve tanévben 9 hónapon keresztül, heti 1 alkalommal 2 óra időtartamban az intézményekben.*
2. *az önkormányzat és intézménye, valamint gazdasági társasága (Bischitz Johanna Integrált Humán Szolgáltató Központ, ERöMŰVHÁZ Nonprofit Kft.) által szervezett kerületi rendezvényeken, programokon igény szerint fellép, valamint részt vesz a testvérvárosi kapcsolatok ápolásában, évente legfeljebb négy alkalommal.*
3. *igény szerint folklórral, néptánccal kapcsolatos szakmai szolgáltatást nyújt a kerület lakossága számára az önkormányzattal, intézményeivel, gazdasági társaságaival együttműködve, évente legfeljebb négy alkalommal.*
4. *10 darab térítésmentes belépőjegyet biztosít a Bihari Táncegyüttes Évadzáró rendezvényére.*
5. *nyári néptánc tábort szervez, amelynek részvételi díjából a kerületi lakosoknak 50% kedvezményt, a rendszeres gyermekvédelmi kedvezményben részesülő kerületi lakosoknak 75% kedvezményt biztosít.*

A megállapodás alapján a 2024. évre nyújtott 6.000.000,- Ft összegű támogatás felhasználásáról az Egyesületnek a tárgyévet követő január 31. napjáig kell elszámolnia, a szakmai beszámoló elfogadásáról a Művelődési, Kulturális és Szociális Bizottság jogosult dönteni. A pénzügyi elszámolást a Humánszolgáltató Iroda megvizsgálta és elfogadta.

Az Egyesület 2024. évi szakmai beszámolója a határozati javaslat mellékletét képezi, mely tartalmazza a megállapodásban vállalt feladatok megvalósításának bemutatását.

A beszámoló tartalmazza, hogy a néptánc oktatás tekintetében 2024-ben négy intézményben összesen 213 órát tartottak az Egyesület oktatói, továbbá 15 fő részvételével szerveztek nyári néptánc tábort, melyen 6 fő erzsébetvárosi gyermek vett részt 50%-os kedvezménnyel. Rendszeresen gyermekvédelmi kedvezményben részesülő kerületi lakos idén sem jelentkezett a nyári táborra. Két kerületi felkérésnek is eleget tett a Bihari Egyesület, néptáncosaik május 11-én az Erzsébetvárosi pörköltfőző versenyen, valamint szeptember 18-án a Civil Korzón szerepeltek. Az Évadzáró műsorra mindösszesen 6 darab jegyigény érkezett, melyet teljesítettek az önkormányzat dolgozói részére.

A benyújtott szakmai beszámolóban foglaltak alapján a közművelődési megállapodásban vállaltak a tárgyévben teljesültek.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának ….. /2025. (II.17) határozata a Bihari János Kulturális Egyesület közművelődési megállapodás alapján benyújtott szakmai beszámolójának elfogadásáról**

Budapest Főváros VII. Kerület Erzsébetváros Önkormányzatának Művelődési, Kulturális és Szociális Bizottsága úgy dönt, hogy a **Bihari János Kulturális Egyesület** közművelődési megállapodás alapján benyújtott, a határozati javaslat mellékletét képező **2024. évi szakmai beszámolóját** elfogadja.

**Felelős**: dr. Pleva Dániel bizottsági elnök

**Határidő**: 2025. február 17.

Budapest, 2025. február 7.

**Gyuris Gabriella**

irodavezető

**Előterjesztés mellékletei:**

* 113/2024. (IV.24.) képviselő-testületi határozat
* Közművelődési megállapodás

**Határozati javaslat melléklete:** Bihari János Kulturális Egyesület 2024. évi szakmai beszámolója